Narope

Narope er en slekt av sommerfugler som hører til gruppen uglesommerfugler (Brassolini) som trolig bør regnes til underfamilien ringvinger (Satyrinae) i den store familien flikvinger (Nymphalidae). De finnes bare i Sør- og Mellom-Amerika. I motsetning til de fleste dagsommerfugler holder de seg helst inne i den mørke regnskogen og kommer sjelden ut i lyset. Uglesommerfuglene ble tidligere ofte regnet som en familie for seg, Brassolidae.

Utseende 
Middelsstore til store, brune sommerfugler. Vingenes overside er mer eller mindre ensfarget mørkbrun, forvingen har en skarp, nesten rettvinklet spiss. Vingenes underside er litt lysere brun.

Levevis 
Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. I alle fall noen av artene har larver som lever på bambus.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Gruppen uglesommerfugler, Brassolini Boisduval, 1836
 Slekten Narope Doubleday, 1849
 Narope albopunctum Stichel, 1904
 Narope anartes Hewitson, 1874
 Narope cauca Casagrande, 2002
 Narope cyllabarus Westwood, 1851
 Narope cyllarus Westwood, 1851
 Narope cyllastros Doubleday, 1849
 Narope cyllene Felder & Felder, 1859
 Narope denticulatus Talbot, 1928
 Narope guilhermei Casagrande, 1989
 Narope marmorata Schaus, 1902
 Narope minor Casagrande, 2002
 Narope nesope Hewitson, 1869
 Narope obidos Casagrande, 2002
 Narope panniculus Stichel, 1904
 Narope sutor Stichel, 1916 – også kjent som Aponarope sutor, men hører trolig til i slekten Narope
 Narope syllabus Staudinger, 1887
 Narope testacea Godman & Salvin, 1878
 Narope ybyra Casagrande, 2002

Kilder 
 Carter, D. 1994. Sommerfugler fra hele verden. Teknologisk Forlag. ISBN 82-512-0438-0

Eksterne lenker 
 
 Brassolini på Tree of Life 

Ringvinger
Sommerfugler formelt beskrevet i 1849
Dyr formelt beskrevet av Henry Doubleday